Bonang Matheba

U-Bonang Dorothy Matheba wabelethwa mhla amalanga ama-25 kuMgwengweni 1987, ngusaziwako wakumabonakude weSewula Afrika, ubuntu bomrhatjho, umtloli kanye nosomarhwebo. Waziwa ngamakghono wakhe wokwethula okuhle kanye nephimbo lakhe eliqakathekileko. Wethula umdlalo womculo we-SABC 1 LIVE (nje ekuthiwa yi-Live Amp) owakha ukukhanya kwakhe eembonini .  Ngo-2006 bekangumsingathi emdlalweni wokubhadela ebusuku. Abahlanganyeli bekufuze badose umtato bese baqagele ipendulo yephazili elula bese bathole imitlomelo yemali.

Ngomnyaka ka-2011, waba ngusaziwako wokuthoma weSewula Afrika owathoma umdlalo wamambala weenkundla zokuthintana owaziwa nge -B*Dazzled .  Ngomnyaka ka-2013, waba lithunywa lokuthoma leentjhabatjhaba lomhlobo wezimonyo i-Revlon, ngaphandle kwe-US.

Ngomnyaka ka-2014, waba ngumsingathi we-2014 MTV Europe Music Awards pre-show, okwenza bona abe mSewula Afrika wokuthoma ukusingatha umnyanya wangaphambili.  Ngo-2015, waba m-Afrika wokuthoma ukunikelwa i-E! Iindaba ezikhethekileko ze-Afrika ku-E! .  UBonang Matheba unabalandeli abangaphezu kweengidi ezihlanu ku-Instagram ne-Twitter.

Ngomnyaka ka-2016, wavela kukhava ye-Forbes Woman Africa, eduze nabanye abantu bengubo abathathu boke banikelwe isihloko sokuba yi-Faces of Entrepreneurship.  Wakhupha incwadi yakhe ethi Kusuka ku-A ukuya ku-B begodu waveza umdlalo wakhe we- Being Bonang, kokubili ngo-2017.   Ngo-2018, wavezwa emlandwini wamandla we-GQ SA, we-edishini kaKhukhulamungu.  Ngomnyaka ka-2024, waba mthuli wemitlomelo ye- Earthshot Prize ngomnyaka wee-2024 ebanjelwe e-Cape Town, eSewula Afrika, othoma ngemitlomelo kinoma ngiyiphi inarha ye-Afrika.

 Ipilo yokuthoma 
U-Bonang wabelethwa mhla amalanga ama-25 kuMgwengweni  emnyakeni we-1987 eMahikeng borough eNorth West.  Ubelethwa ngumma uCharlotte Mokoena uSekela-Mongameli oPhetheko we-Human Resource kanye nezeKampanini neSasol. Ubabakhe nguGampi Matheba, umfundisi omkhulu eNorth West University.  UBonang ngewesitjhaba esikhuluma isiTswana.

Umndeni wakhe wathuthela e-Leondale, eMpumalanga eJwanisbhege, ngesikhathi u-Bonang asafunda esikolweni sikaRhulumede esibiza ngokuthi yi-Fourways High School esise-Fourways eJwanisbhege.

 Ibizelo 
 Umabonakude kanye nefilimu 
Ngomnyaka ka-2002, uBonang wenza ukudlala kwakhe kokuthoma kumabonakude emdlalweni wabantwana weSABC 2, i-Manhattan Fantasy Challenge nakaneminyaka eli-15.  Wabuya wavela keminye imidlalo yabantwana ye-SABC 2.  Ngomnyaka ka-2007, uBonang wenza i-audition yesizini yokuthoma yomdlalo womculo weSABC 1 LIVE ( eyaziwa nge -Live Amp namhlanje) ngemva kokutjhiya i-varsity.  Ngokukhamba kwesikhathi wabekwa umqhele womnqobi womdlalo lo ukuze abe ngumsingathi no-Tbo Touch. Imisebenzi yakhe yokwethula yaba yipumelelo ekulu begodu kulapho ibizo lakhe elithi "Queen B" ladalwa khona. Isiqephu sakhe sokugcina sarhatjhwa mhla amalanga ama-31 kuRhoboyi emnyakeni wee-2012 njengombana amemezela bona utjhiya umdlalo.  Ngemva kokusuka kwakhe ku- LIVE, waba neminye imidlalo eminengi efaka hlangana iClash of the Choirs SA, Afternoon Express, Top Billing kanye ne -KFC Taste Kitchen.

UBonang Matheba sele amukele amashowu amanengi wemitlomelo neminyanya eqakathekileko khulu iMTV Africa Music Awards 2016, Miss South Africa 2018 kanye nemidlalo yangaphambi kwe-2014 MTV Europe Music Awards kanye ne- BET Awards 2016.   Mhla amalanga ali-2 kuNobayeni ngomnyaka wee-2018, uBonang Matheba wabamba ikhonsathi ye- Global Citizen: Mandela 100 kanye nosomahlaya u-Trevor Noah, i-supermodel uNaomi Campbell, i-PistolWhipPapi nabanye abantu abadumileko.

Ngo-2008, uBonang Matheba wenza indima yakhe yokuthoma emdlalweni we-SABC 1, i -InterSEXions lapho adlala khona indima ka-Nurse Seipati.  Kusukela ngo-2019, wadlala begodu wakhiqiza ifilimu yedokhumenthri ethi Public Figure, eyathoma ukuvezwa mhla amalanga ali-9 kuNtaka e-Manchester Film Festival.

UBonang wasungula indlu yakhe yokukhiqiza ebizwa nge-Bonang Matheba Entertainment ngo-2017. Iyunithi yokukhiqiza inomdlalo owodwa, okuyi- 1 Magic reality show, u-Being Bonang ozimiseleko begodu otjengisa ipilo kaBonang Matheba yelanga nelanga.

NgoMrhayili 2022, waba msingathi we-Africa Magic Viewers' Choice Awards.

Ngenyanga kaRhoboyi  ngomnyaka wee-2023, uBonang wamenyezelwa njengomsingathi wephaliswano le-Miss South Africa 2023.

Ngasekupheleni kukaVelabahlinze ngomnyaka wee-2024, uBonang wamemezela umdlalo wakhe weqiniso u-B'Dazzled osungulwe nguye, oqale ku-SABC 3 ngo-18:00 ebusuku SAST, mhla amalanga ama-29 kuNtaka.

Ekuthomeni kwakaKhukhulamungu ngomnyaka wee-2024, uBonang wamenyezelwa njengomsingathi we-Miss Universe Pageant.

UBonang Matheba, kanye no-Billy Porter, babamba i-Earthshot Prize Awards ebanjelwe e-Cape Town mhla amalanga asi-6 kuNobayeni 2024.

 Umrhatjho 
Ngomnyaka wee-2009, uBonang wathola umtato ovela esitetjhini somrhatjho i-YFM lapho atjelwa khona bona uzokufakwa emhakheni omutjha wabethuli.  Wafumana umdlalo wakhe wangepelaveke wemini obizwa ngokuthi, "I-B* Hive", owaba yipumelelo msinyana ngokudzimelela ebalalelini abatjha. Watjhiya umsebenzi ngomnyaka wee-2014.

UBonang Matheba wamenyezelwa njengo-DJ omutjha womrhatjho we-Metro FM ngo-2015.  Wathatha isikhundla saka-Siphokazi u-January owaba mtjhayeli we-Metro FM.  Umdlalo kaMatheba we-slot i-The Front Row, waba nabalaleli abakhulu nabathabileko bekwaba kulapho kuvela ukungazwani nomphathi wesitetjhi somrhatjho, ngemva kokutjhugululwa komrhatjho, u-Bonang wabamba umdlalo ecadi komphikisi wakhe wesikhathi eside u-Lerato Kganyago ngaphandle kwesaziso sakhe.  Ngokukwata kanye nokungakhulumisani kkwabo, u-Bonang watjhiya umsebenzi esitetjhini somrhatjho ngelanga elilandelako.

 Imithombo lwazi